LSK til topps i Toppserien
Stabæk og LSK Kvinner har skaffet seg en god luke til Arna-Bjørnar, Kolbotn og de andre lagene i toppen av Toppserien. Lørdag tok LSK Kvinner imot 4.-plasserte Kolbotn og vant 2-0. Scoringene sørget Emilie Haavi og Anne Stenstvedt for. Med det klatrer de ett poeng forbi Stabæk, som har en kamp mindre spilt. Arna-Bjørnar benyttet anledningen til å passere Kolbotn på tabellen med 2-0-seier hjemme mot Vålerenga. Trondheims-Ørn kunne også slenge seg inn blant de to nevnte på tabellen, men de røk 1-4 borte mot Klepp. Amazon Grimstad, som så vidt holder seg unna tabellbunnen på målforskjell, fikk juling av Avaldsnes hjemme. Sørlendingene ledet 1-0, men tapte 1-4. I lørdagens siste kamp slo Medkila Røa 2-0. Søndag avsluttes runden på Nadderud, hvor Stabæk tar imot tabelljumbo Sandviken.Mål: 1-0 Kristine Meland (5), 1-1 Debora Cristiane de Oliveira (33), 1-2 Holmfridur Magnusdottir (60), 1-3 Hanna Dahl (80), 1-4 Laila Himle (90). Dommer: Ingvald Langemyr, Otra.186 tilskuere Mål: 1-0 Tina Algrøy (80), 2-0 Lisa Fjeldstad Naalsund (83). Dommer: Lasse Skogstad Patrikainen, Askøy.Mål: 0-1 Kristin Lie (7), 1-1 Ann Mari Dovland (38), 2-1 Line Smørsgård (58), 3-1 Smørsgård (81), 4-1 Dovland (88). Dommer: Jørn Voll, Høle.195 tilskuere Mål: 1-0 Anne Stenstvedt (15), 2-0 Emilie Haavi (49). Dommer: Magnus Muri Nygren, Strømmen. Gult kort: Marit Sandvei, LSK Kvinner.196 tilskuere Mål: 1-0 Ane Sund Walsøe (15), 2-0 Keara Thompson (50). Dommer: Tone Lise Sandvold, Hauerseter.
LSK-Kvinner viste enorm styrke i toppkampen mot Kolbotn lørdag og vant 2-0. Med det klatrer de forbi Stabæk og opp på tabelltopp.